# Επίσημη Εφημερίδα C 402A/25 Ν

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 402A |
| | |
| Έκδοση στην ελληνική γλώσσα | Ανακοινώσεις και Πληροφορίες | 63ό έτος25 Νοεμβρίου 2020 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 402A

Έκδοση στην ελληνική γλώσσα

Ανακοινώσεις και Πληροφορίες

63ό έτος25 Νοεμβρίου 2020

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Γραφείο Διανοητικής Ιδιοκτησίας της Ευρωπαϊκής Ένωσης |
| 2020/C 402 A/01 | Προκήρυξη κενής θέσης — EXT/20/81/AD13/BOA Πρόεδρος τμήματος προσφυγών | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Γραφείο Διανοητικής Ιδιοκτησίας της Ευρωπαϊκής Ένωσης

2020/C 402 A/01

Προκήρυξη κενής θέσης — EXT/20/81/AD13/BOA Πρόεδρος τμήματος προσφυγών

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Γραφείο Διανοητικής Ιδιοκτησίας της Ευρωπαϊκής Ένωσης

| 25.11.2020 | EL | Επίσημη Εφημερίδα της Ευρωπαϊκής Ένωσης | CA 402/1 |
| --- | --- | --- | --- |

25.11.2020

EL

Επίσημη Εφημερίδα της Ευρωπαϊκής Ένωσης

CA 402/1

---

ΠΡΟΚΗΡΥΞΗ ΚΕΝΗΣ ΘΕΣΗΣ

EXT/20/81/AD13/BOA Πρόεδρος τμήματος προσφυγών

(2020/C 402 A/01)

Το Γραφείο Διανοητικής Ιδιοκτησίας της Ευρωπαϊκής Ένωσης (EUIPO), εφεξής καλούμενο το «Γραφείο», αναζητά υποψηφίους για την πλήρωση της θέσης του προέδρου τμήματος προσφυγών του Γραφείου.

| Τίτλος θέσης | ΠΡΟΕΔΡΟΣ ΤΜΗΜΑΤΟΣ ΠΡΟΣΦΥΓΩΝ |
| --- | --- |
| Ομάδα καθηκόντων/βαθμός | AD 13 |
| Τύπος σύμβασης | Έκτακτος υπάλληλος |
| Κωδικός | EXT/20/81/AD13/BOA_Chairperson |
| Προθεσμία υποβολής αιτήσεων | 7 Ιανουαρίου 2021, μεσάνυχτα ώρα Αλικάντε (Ώρα Κεντρικής Ευρώπης) |
| Τόπος εργασίας | Αλικάντε, ΙΣΠΑΝΙΑ |
| Προβλεπόμενη ημερομηνία ανάληψης καθηκόντων | Από 1ης Νοεμβρίου 2021 |

Τίτλος θέσης

ΠΡΟΕΔΡΟΣ ΤΜΗΜΑΤΟΣ ΠΡΟΣΦΥΓΩΝ

Ομάδα καθηκόντων/βαθμός

AD 13

Τύπος σύμβασης

Έκτακτος υπάλληλος

Κωδικός

EXT/20/81/AD13/BOA_Chairperson

Προθεσμία υποβολής αιτήσεων

7 Ιανουαρίου 2021, μεσάνυχτα ώρα Αλικάντε (Ώρα Κεντρικής Ευρώπης)

Τόπος εργασίας

Αλικάντε, ΙΣΠΑΝΙΑ

Προβλεπόμενη ημερομηνία ανάληψης καθηκόντων

Από 1ης Νοεμβρίου 2021

1.   ΙΣΤΟΡΙΚΟ

Ιστορικό και νομικό πλαίσιο

Το Γραφείο ιδρύθηκε με τον κανονισμό (ΕΚ) αριθ. 40/94 του Συμβουλίου (1) [νυν κανονισμός (ΕΕ) 2017/1001 του Ευρωπαϊκού Κοινοβουλίου και του Συμβουλίου (2)] ως αποκεντρωμένος οργανισμός της Ευρωπαϊκής Ένωσης (ΕΕ), με στόχο την προστασία των δικαιωμάτων ΔΙ των επιχειρήσεων και των καινοτόμων επιχειρηματιών σε ολόκληρη την ΕΕ και εκτός αυτής. Με τον κανονισμό (ΕΚ) αριθ. 6/2002 του Συμβουλίου (3) θεσπίζεται το καταχωρισμένο κοινοτικό σχέδιο ή υπόδειγμα, το οποίο τελεί επίσης υπό τη διαχείριση του Γραφείου ενώ ο κανονισμός (ΕΕ) αριθ. 386/2012 του Ευρωπαϊκού Κοινοβουλίου και του Συμβουλίου (4) ανέθεσε στο Γραφείο τη σύγκληση του Ευρωπαϊκού Παρατηρητηρίου για την Παραβίαση των Δικαιωμάτων Διανοητικής Ιδιοκτησίας.

Από την ίδρυσή του το 1994, το Γραφείο εδρεύει στο Αλικάντε της Ισπανίας, όπου διαχειρίζεται την καταχώριση του σήματος της ΕΕ και το καταχωρισμένο κοινοτικό σχέδιο ή υπόδειγμα, τα οποία ισχύουν σε ολόκληρη την ΕΕ. Σε επίπεδο ΕΕ, οι αρμοδιότητές του περιλαμβάνουν επίσης τον τομέα της σύγκλισης εργαλείων και πρακτικών, σε συνεργασία με τους εταίρους στα εθνικά και περιφερειακά γραφεία ΔΙ σε ολόκληρη την ΕΕ, με τους χρήστες και τους υπόλοιπους θεσμικούς εταίρους. Από κοινού, τα εν λόγω γραφεία αποτελούν το Δίκτυο Διανοητικής Ιδιοκτησίας της Ευρωπαϊκής Ένωσης (EUIPN) και συνεργάζονται με στόχο να προσφέρουν στους χρήστες μια συνεκτική πρακτική καταχώρισης, τόσο σε εθνικό όσο και σε ενωσιακό επίπεδο.

Οι γλώσσες εργασίας του Γραφείου είναι η αγγλική, η γαλλική η γερμανική, η ιταλική και η ισπανική. Εντούτοις, ορισμένες διαδικασίες ενδέχεται να διενεργούνται και σε άλλες επίσημες γλώσσες της Ευρωπαϊκής Ένωσης.

Διακυβέρνηση, διοίκηση και δομή του EUIPO

Η δομή διακυβέρνησης του EUIPO αποτελείται από το διοικητικό συμβούλιο και την επιτροπή προϋπολογισμού, που απαρτίζονται αμφότερα από έναν εκπρόσωπο από κάθε κράτος μέλος, δύο εκπροσώπους της Ευρωπαϊκής Επιτροπής και έναν εκπρόσωπο του Ευρωπαϊκού Κοινοβουλίου. Το EUIPO διαθέτει νομική, διοικητική και οικονομική αυτονομία.

Το Συμβούλιο αποφασίζει σχετικά με τον διορισμό του εκτελεστικού διευθυντή, του (των) αναπληρωτή (-ών) εκτελεστικού(-ών) διευθυντή(-ών) καθώς και του προέδρου των τμημάτων προσφυγών και των επιμέρους προέδρων αυτών από κατάλογο υποψηφίων που προτείνει το διοικητικό συμβούλιο. Το διοικητικό συμβούλιο είναι αρμόδιο για την επιλογή και τον διορισμό των μελών των τμημάτων προσφυγών.

Ο εκτελεστικός διευθυντής είναι ο νομικός εκπρόσωπος του Γραφείου και αρμόδιος για τη διοίκησή του ενώ λογοδοτεί στο διοικητικό συμβούλιο και στην επιτροπή προϋπολογισμού. Ο εκτελεστικός διευθυντής επικουρείται από έναν ή περισσότερους αναπληρωτές εκτελεστικούς διευθυντές.

Ο προϋπολογισμός του Γραφείου για το 2020 ανέρχεται σε περίπου 464 εκατομμύρια EUR ενώ ο αριθμός των θέσεων εργασίας στον πίνακα προσωπικού ανέρχεται σε 925.

Το EUIPO είναι διαρθρωμένο σε διάφορα επιχειρησιακά τμήματα, καθένα εκ των οποίων αναφέρεται στον εκτελεστικό διευθυντή και/ή στον αναπληρωτή εκτελεστικό διευθυντή.

Τα τμήματα προσφυγών, παρόλο που εντάσσονται στα συστήματα διοίκησης και διαχείρισης του Γραφείου, θεσπίστηκαν βάσει του κανονισμού για το σήμα της ΕΕ (ΚΣΕΕ) ως χωριστή μονάδα εντός του Γραφείου προκειμένου να επανεξετάζουν τις αποφάσεις του Γραφείου υπό καθεστώς αυτονομίας. Συνέχεια στις προσφυγές μπορεί να δίνεται ενώπιον των Δικαστηρίων της ΕΕ στο Λουξεμβούργο.

Τα τμήματα προσφυγών απαρτίζονται επί του παρόντος από έναν πρόεδρο, τέσσερις προέδρους τμήματος και δεκαπέντε μέλη που επικουρούνται από νομικό και διοικητικό προσωπικό. Ο πρόεδρος των τμημάτων προσφυγών, καθώς και οι πρόεδροι τμήματος και τα μέλη υπάγονται στο διοικητικό συμβούλιο του Γραφείου. Στα τμήματα προσφυγών, συμπεριλαμβανομένων της γραμματείας, της υπηρεσίας υποστήριξης γνώσεων και πληροφοριών, της υπηρεσίας εναλλακτικής επίλυσης διαφορών και της υπηρεσίας δικαστικών διαδικασιών, εργάζονται άνω των 100 ατόμων.

Το 2019 ασκήθηκαν 2 988 προσφυγές και εκδόθηκαν 2 507 αποφάσεις. Ο πρόεδρος των τμημάτων προσφυγών προεδρεύει του προεδρείου των τμημάτων προσφυγών, το οποίο είναι αρμόδιο για τη θέσπιση των κανόνων και την οργάνωση των εργασιών των τμημάτων, την εφαρμογή των αποφάσεων και την κατανομή των υποθέσεων μεταξύ των τμημάτων. Σε κάθε τμήμα προσφυγών προεδρεύει ένας πρόεδρος. Ο πρόεδρος των τμημάτων προσφυγών προεδρεύει επίσης του τμήματος μείζονος συνθέσεως.

Για περαιτέρω πληροφορίες επισκεφθείτε τον ακόλουθο δικτυακό τόπο:

https://euipo.europa.eu/ohimportal/el/home

2.   ΚΑΘΗΚΟΝΤΑ

Ο πρόεδρος τμήματος προσφυγών του EUIPO θα κληθεί να επιτελέσει τα εξής καθήκοντα:

| — | να λαμβάνει αποφάσεις για μεγάλο αριθμό υποθέσεων εντός εύλογων προθεσμιών στο πλαίσιο μιας συλλογικής δομής, βάσει των στόχων που καθορίζονται ετησίως από το προεδρείο των τμημάτων προσφυγών |
| --- | --- |

—

να λαμβάνει αποφάσεις για μεγάλο αριθμό υποθέσεων εντός εύλογων προθεσμιών στο πλαίσιο μιας συλλογικής δομής, βάσει των στόχων που καθορίζονται ετησίως από το προεδρείο των τμημάτων προσφυγών

| — | να επεξεργάζεται περί τα 650 σχέδια αποφάσεων ετησίως και να κατευθύνει τις εργασίες του τμήματος προσφυγών προκειμένου να συμβάλλει στην ανάπτυξη πάγιας νομολογίας και στην αποτελεσματική διευθέτηση των υποθέσεων που εξετάζονται από τα τμήματα προσφυγών |
| --- | --- |

—

να επεξεργάζεται περί τα 650 σχέδια αποφάσεων ετησίως και να κατευθύνει τις εργασίες του τμήματος προσφυγών προκειμένου να συμβάλλει στην ανάπτυξη πάγιας νομολογίας και στην αποτελεσματική διευθέτηση των υποθέσεων που εξετάζονται από τα τμήματα προσφυγών

| — | να συμμετέχει στις συνεδριάσεις του τμήματος μείζονος συνθέσεως και του προεδρείου των τμημάτων προσφυγών που θεσπίζει τους κανόνες και οργανώνει τις εργασίες των τμημάτων |
| --- | --- |

—

να συμμετέχει στις συνεδριάσεις του τμήματος μείζονος συνθέσεως και του προεδρείου των τμημάτων προσφυγών που θεσπίζει τους κανόνες και οργανώνει τις εργασίες των τμημάτων

| — | να αποφασίζει για την ανάθεση συγκεκριμένων υποθέσεων του τμήματος στα μέλη του |
| --- | --- |

—

να αποφασίζει για την ανάθεση συγκεκριμένων υποθέσεων του τμήματος στα μέλη του

| — | να καθορίζει τη σύνθεση του τμήματος για κάθε προσφυγή και να ορίζει ένα από τα μέλη του τμήματός του ή τον εαυτό του ως εισηγητή |
| --- | --- |

—

να καθορίζει τη σύνθεση του τμήματος για κάθε προσφυγή και να ορίζει ένα από τα μέλη του τμήματός του ή τον εαυτό του ως εισηγητή

| — | να διαχειρίζεται τις καθημερινές εργασίες του τμήματος προσφυγών σε συνεργασία και υπό την επίβλεψη του προέδρου των τμημάτων προσφυγών. |
| --- | --- |

—

να διαχειρίζεται τις καθημερινές εργασίες του τμήματος προσφυγών σε συνεργασία και υπό την επίβλεψη του προέδρου των τμημάτων προσφυγών.

Για την εκτέλεση των καθηκόντων του, ο πρόεδρος τμήματος επικουρείται από νομικούς συμβούλους και διοικητικό προσωπικό.

Ο πρόεδρος των τμημάτων προσφυγών και οι πρόεδροι και τα μέλη κάθε τμήματος προσφυγών είναι ανεξάρτητοι. Κατά τη λήψη των αποφάσεών τους δεν δεσμεύονται από οδηγίες.

3.   ΚΡΙΤΗΡΙΑ ΕΠΙΛΕΞΙΜΟΤΗΤΑΣ

Για να γίνουν δεκτοί στη διαδικασία επιλογής, οι υποψήφιοι πρέπει να πληρούν όλους τους ακόλουθους όρους κατά τη λήξη της προθεσμίας υποβολής των αιτήσεων:

Γενικοί όροι (5)

| — | Να είναι υπήκοοι ενός από τα κράτη μέλη της Ευρωπαϊκής Ένωσης και να απολαύουν πλήρως των πολιτικών τους δικαιωμάτων· |
| --- | --- |

—

Να είναι υπήκοοι ενός από τα κράτη μέλη της Ευρωπαϊκής Ένωσης και να απολαύουν πλήρως των πολιτικών τους δικαιωμάτων·

| — | Να έχουν εκπληρώσει τις στρατιωτικές υποχρεώσεις που υπέχουν βάσει της οικείας νομοθεσίας περί στρατολογίας· |
| --- | --- |

—

Να έχουν εκπληρώσει τις στρατιωτικές υποχρεώσεις που υπέχουν βάσει της οικείας νομοθεσίας περί στρατολογίας·

| — | Να διαθέτουν τα εχέγγυα ήθους που απαιτούνται (6) για την άσκηση των προβλεπόμενων καθηκόντων· |
| --- | --- |

—

Να διαθέτουν τα εχέγγυα ήθους που απαιτούνται (6) για την άσκηση των προβλεπόμενων καθηκόντων·

| — | Να πληρούν τους όρους υγείας που απαιτούνται για την άσκηση των καθηκόντων τους· |
| --- | --- |

—

Να πληρούν τους όρους υγείας που απαιτούνται για την άσκηση των καθηκόντων τους·

| — | Να είναι σε θέση να ολοκληρώσουν πλήρη πενταετή θητεία από την προβλεπόμενη ημερομηνία ανάληψης των καθηκόντων τους, προτού συμπληρώσουν το όριο ηλικίας συνταξιοδότησης, ήτοι το τέλος του μήνα κατά τον οποίο ο υποψήφιος συμπληρώνει το 66ο έτος της ηλικίας του (7). Η προβλεπόμενη ημερομηνία ανάληψης καθηκόντων είναι η 1η Νοεμβρίου 2020. |
| --- | --- |

—

Να είναι σε θέση να ολοκληρώσουν πλήρη πενταετή θητεία από την προβλεπόμενη ημερομηνία ανάληψης των καθηκόντων τους, προτού συμπληρώσουν το όριο ηλικίας συνταξιοδότησης, ήτοι το τέλος του μήνα κατά τον οποίο ο υποψήφιος συμπληρώνει το 66ο έτος της ηλικίας του (7). Η προβλεπόμενη ημερομηνία ανάληψης καθηκόντων είναι η 1η Νοεμβρίου 2020.

Εκπαίδευση

| — | Να έχουν επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής
  ή |
| --- | --- |

—

Να έχουν επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής

ή

| — | Να έχουν επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με πτυχίο και πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τρία έτη. |
| --- | --- |

—

Να έχουν επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με πτυχίο και πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τρία έτη.

Επαγγελματική πείρα (8)

Οι υποψήφιοι πρέπει να διαθέτουν κατά την καταληκτική ημερομηνία υποβολής των αιτήσεων επαγγελματική πείρα τουλάχιστον 15 ετών (16 ετών σε περίπτωση πανεπιστημιακής εκπαίδευσης τριών ετών), η οποία αποκτήθηκε μετά το αντίστοιχο πτυχίο.

Τουλάχιστον 10 από τα 15 προαναφερόμενα έτη πείρας πρέπει να έχουν αποκτηθεί στον τομέα της διανοητικής ιδιοκτησίας, από τα οποία 5 έτη τουλάχιστον στον τομέα των σημάτων ή/και των σχεδίων και υποδειγμάτων.

Γλωσσικές γνώσεις

| — | Άριστη γνώση μίας από τις επίσημες γλώσσες της ΕΕ (τουλάχιστον επίπεδο C1) — Γλώσσα 1. |
| --- | --- |

—

Άριστη γνώση μίας από τις επίσημες γλώσσες της ΕΕ (τουλάχιστον επίπεδο C1) — Γλώσσα 1.

| — | Ικανοποιητική γνώση μίας από τις γλώσσες του Γραφείου (τουλάχιστον επίπεδο Β2) στο μέτρο που είναι αναγκαίο για τα καθήκοντα που καλούνται να ασκήσουν — Γλώσσα 2 (9) |
| --- | --- |

—

Ικανοποιητική γνώση μίας από τις γλώσσες του Γραφείου (τουλάχιστον επίπεδο Β2) στο μέτρο που είναι αναγκαίο για τα καθήκοντα που καλούνται να ασκήσουν — Γλώσσα 2 (9)

Οι πέντε γλώσσες εργασίας του Γραφείου είναι η αγγλική (EN), η γαλλική (FR), η γερμανική (DE), η ιταλική (IT) και η ισπανική (ES). Τα επίπεδα αντιστοιχούν στα επίπεδα που καθορίζονται στο Κοινό Ευρωπαϊκό Πλαίσιο Αναφοράς για τις γλώσσες.

4.   ΚΡΙΤΗΡΙΑ ΕΠΙΛΟΓΗΣ/ΠΛΕΟΝΕΚΤΗΜΑΤΑ

Για την επιλογή των καταλληλότερων υποψηφίων που θα κληθούν σε συνέντευξη, θα τηρηθούν τα ακόλουθα κριτήρια:

| α) | Εμπειρία σε διευθυντική θέση. Συγκεκριμένα ο υποψήφιος πρέπει να διαθέτει:






  — | ικανότητες να ηγείται ομάδας συνεργατών |
| --- | --- | --- |

α)

Εμπειρία σε διευθυντική θέση. Συγκεκριμένα ο υποψήφιος πρέπει να διαθέτει:

—

ικανότητες να ηγείται ομάδας συνεργατών

| β) | τεχνικές γνώσεις και/ή εμπειρία, ιδίως:






  — | στο πλαίσιο του χειρισμού νομικών υποθέσεων ή ισοδύναμων δραστηριοτήτων, ιδίως σε σχέση με υποθέσεις ΔΙ, και κυρίως στο πλαίσιο του σήματος της ΕΕ και των σχεδίων και υποδειγμάτων |
| --- | --- | --- |

β)

τεχνικές γνώσεις και/ή εμπειρία, ιδίως:

—

στο πλαίσιο του χειρισμού νομικών υποθέσεων ή ισοδύναμων δραστηριοτήτων, ιδίως σε σχέση με υποθέσεις ΔΙ, και κυρίως στο πλαίσιο του σήματος της ΕΕ και των σχεδίων και υποδειγμάτων

| — | στον χώρο της δικαιοσύνης και της δικαστικής επίλυσης διαφορών, καθώς και στην προετοιμασία και/ή την παρακολούθηση δικαστικών υποθέσεων |
| --- | --- |

—

στον χώρο της δικαιοσύνης και της δικαστικής επίλυσης διαφορών, καθώς και στην προετοιμασία και/ή την παρακολούθηση δικαστικών υποθέσεων

| — | στον τομέα διαμεσολάβησης και διαιτησίας |
| --- | --- |

—

στον τομέα διαμεσολάβησης και διαιτησίας

| — | πολύ καλή γνώση της νομοθεσίας και της νομολογίας στον τομέα της διανοητικής ιδιοκτησίας, ιδίως της ενωσιακής νομοθεσίας για τα σήματα και τα σχέδια και υποδείγματα |
| --- | --- |

—

πολύ καλή γνώση της νομοθεσίας και της νομολογίας στον τομέα της διανοητικής ιδιοκτησίας, ιδίως της ενωσιακής νομοθεσίας για τα σήματα και τα σχέδια και υποδείγματα

| — | πολύ καλή γνώση του ευρωπαϊκού περιβάλλοντος στον τομέα της ΔΙ, μεταξύ άλλων σε θέματα παραποίησης/απομίμησης και παραβίασης δικαιωμάτων |
| --- | --- |

—

πολύ καλή γνώση του ευρωπαϊκού περιβάλλοντος στον τομέα της ΔΙ, μεταξύ άλλων σε θέματα παραποίησης/απομίμησης και παραβίασης δικαιωμάτων

| — | στην εκτέλεση τεχνικών δραστηριοτήτων εξωτερικής επικοινωνίας, ιδίως στον τομέα της ΔΙ, π.χ. συμμετοχή σε συνέδρια, προγράμματα κατάρτισης και σεμινάρια· |
| --- | --- |

—

στην εκτέλεση τεχνικών δραστηριοτήτων εξωτερικής επικοινωνίας, ιδίως στον τομέα της ΔΙ, π.χ. συμμετοχή σε συνέδρια, προγράμματα κατάρτισης και σεμινάρια·

| γ) | Γλώσσες:






  — | επαγγελματική πείρα εργασίας σε γλώσσα διαφορετική από τη μητρική |
| --- | --- | --- |

γ)

Γλώσσες:

—

επαγγελματική πείρα εργασίας σε γλώσσα διαφορετική από τη μητρική

| — | άριστη γνώση μίας από τις υπόλοιπες γλώσσες του Γραφείου (EN, FR, DE, IT, ES) (τουλάχιστον επίπεδο C1) εκτός των γλωσσών που αναφέρονται στο σημείο 3 της παρούσας προκήρυξης κενής θέσης. Η γνώση της γερμανικής γλώσσας θα θεωρηθεί πλεονέκτημα |
| --- | --- |

—

άριστη γνώση μίας από τις υπόλοιπες γλώσσες του Γραφείου (EN, FR, DE, IT, ES) (τουλάχιστον επίπεδο C1) εκτός των γλωσσών που αναφέρονται στο σημείο 3 της παρούσας προκήρυξης κενής θέσης. Η γνώση της γερμανικής γλώσσας θα θεωρηθεί πλεονέκτημα

| δ) | Άλλη εμπειρία και γνώσεις, ιδίως σε σχέση με:






  — | περιβάλλον εργασίας: αποδεδειγμένη ικανότητα εργασίας σε πολυπολιτισμικό και/ή διεθνές περιβάλλον |
| --- | --- | --- |

δ)

Άλλη εμπειρία και γνώσεις, ιδίως σε σχέση με:

—

περιβάλλον εργασίας: αποδεδειγμένη ικανότητα εργασίας σε πολυπολιτισμικό και/ή διεθνές περιβάλλον

| ε) | Εκπαίδευση:






  — | Νομική κατάρτιση (πανεπιστημιακό πτυχίο ή μεταπτυχιακό δίπλωμα νομικών σπουδών, όπως μεταπτυχιακό δίπλωμα στη νομική επιστήμη (LLM) ή ισοδύναμο) |
| --- | --- | --- |

ε)

Εκπαίδευση:

—

Νομική κατάρτιση (πανεπιστημιακό πτυχίο ή μεταπτυχιακό δίπλωμα νομικών σπουδών, όπως μεταπτυχιακό δίπλωμα στη νομική επιστήμη (LLM) ή ισοδύναμο)

| — | μεταπτυχιακός τίτλος σπουδών στις νομικές, οικονομικές ή κοινωνικές επιστήμες, στη διαχείριση ανθρώπινου δυναμικού ή σε αντίστοιχο πεδίο. |
| --- | --- |

—

μεταπτυχιακός τίτλος σπουδών στις νομικές, οικονομικές ή κοινωνικές επιστήμες, στη διαχείριση ανθρώπινου δυναμικού ή σε αντίστοιχο πεδίο.

Εκτός από τα προαναφερθέντα κριτήρια, οι υποψήφιοι που θα κληθούν σε συνέντευξη θα αξιολογηθούν επίσης βάσει των ακόλουθων κριτηρίων:

| στ) | Ικανότητες, ιδίως σε σχέση με:






  — | Επικοινωνία: Να διακρίνονται από σαφήνεια και ακρίβεια τόσο στην προφορική όσο και στη γραπτή επικοινωνία τους και να επιτυγχάνουν συναίνεση για την επίτευξη αποτελεσμάτων. |
| --- | --- | --- |

στ)

Ικανότητες, ιδίως σε σχέση με:

—

Επικοινωνία: Να διακρίνονται από σαφήνεια και ακρίβεια τόσο στην προφορική όσο και στη γραπτή επικοινωνία τους και να επιτυγχάνουν συναίνεση για την επίτευξη αποτελεσμάτων.

| — | Ανάλυση και επίλυση προβλημάτων: Να επισημαίνουν τα ουσιαστικά στοιχεία πολύπλοκων προβλημάτων και να επεξεργάζονται δημιουργικές και πρακτικές λύσεις. |
| --- | --- |

—

Ανάλυση και επίλυση προβλημάτων: Να επισημαίνουν τα ουσιαστικά στοιχεία πολύπλοκων προβλημάτων και να επεξεργάζονται δημιουργικές και πρακτικές λύσεις.

| — | Συνεργασία: Να διακρίνονται από πνεύμα συνεργασίας στο πλαίσιο ομάδων και σε διοργανικό επίπεδο, σεβόμενοι τη διαφορετικότητα των άλλων, να προωθούν το ομαδικό πνεύμα ενθαρρύνοντας το προσωπικό να εργάζεται για την επίτευξη κοινών στόχων και την ανταλλαγή γνώσεων και εμπειριών. |
| --- | --- |

—

Συνεργασία: Να διακρίνονται από πνεύμα συνεργασίας στο πλαίσιο ομάδων και σε διοργανικό επίπεδο, σεβόμενοι τη διαφορετικότητα των άλλων, να προωθούν το ομαδικό πνεύμα ενθαρρύνοντας το προσωπικό να εργάζεται για την επίτευξη κοινών στόχων και την ανταλλαγή γνώσεων και εμπειριών.

| — | Εκπαίδευση και ανάπτυξη: Να αναπτύσσουν και να βελτιώνουν τις προσωπικές τους δεξιότητες καθώς και τις γνώσεις τους για την οργάνωση και το περιβάλλον της εργασίας τους, να αναλαμβάνουν δέσμευση για την κατάρτιση άλλων ατόμων, να ανταλλάσσουν γνώσεις και να βελτιώνουν συστηματικά τις μεθόδους εργασίας. |
| --- | --- |

—

Εκπαίδευση και ανάπτυξη: Να αναπτύσσουν και να βελτιώνουν τις προσωπικές τους δεξιότητες καθώς και τις γνώσεις τους για την οργάνωση και το περιβάλλον της εργασίας τους, να αναλαμβάνουν δέσμευση για την κατάρτιση άλλων ατόμων, να ανταλλάσσουν γνώσεις και να βελτιώνουν συστηματικά τις μεθόδους εργασίας.

| — | Ιεράρχηση προτεραιοτήτων και οργάνωση: Να διαθέτουν ικανότητα ιεράρχησης των σημαντικότερων εργασιών, να επιδεικνύουν ευελιξία στην εργασία και να οργανώνουν αποτελεσματικά τον δικό τους φόρτο εργασίας και των συνεργατών τους. |
| --- | --- |

—

Ιεράρχηση προτεραιοτήτων και οργάνωση: Να διαθέτουν ικανότητα ιεράρχησης των σημαντικότερων εργασιών, να επιδεικνύουν ευελιξία στην εργασία και να οργανώνουν αποτελεσματικά τον δικό τους φόρτο εργασίας και των συνεργατών τους.

| — | Ποιότητα και αποτελέσματα: Να αναλαμβάνουν προσωπικά την ευθύνη και την πρωτοβουλία να παρέχουν έργο υψηλής ποιότητας σύμφωνα με τις καθορισμένες διαδικασίες, να έχουν σαφή προσανατολισμό στην εξυπηρέτηση του πελάτη (σε εσωτερικό και εξωτερικό επίπεδο), να διαθέτουν ικανότητα ανάπτυξης συστηματικών και μεθοδικών διαδικασιών για έργα και εργασίες που επιτελούν οι ίδιοι και η ομάδα τους. |
| --- | --- |

—

Ποιότητα και αποτελέσματα: Να αναλαμβάνουν προσωπικά την ευθύνη και την πρωτοβουλία να παρέχουν έργο υψηλής ποιότητας σύμφωνα με τις καθορισμένες διαδικασίες, να έχουν σαφή προσανατολισμό στην εξυπηρέτηση του πελάτη (σε εσωτερικό και εξωτερικό επίπεδο), να διαθέτουν ικανότητα ανάπτυξης συστηματικών και μεθοδικών διαδικασιών για έργα και εργασίες που επιτελούν οι ίδιοι και η ομάδα τους.

| — | Προσαρμοστικότητα: Να παραμένουν αποτελεσματικοί υπό πιεστικές συνθήκες εργασίας, να είναι ευέλικτοι και να προσαρμόζονται στις αλλαγές του εργασιακού περιβάλλοντος καθώς και να παροτρύνουν άλλους να πράττουν το ίδιο και να υιοθετούν οι ίδιοι και η ομάδα τους προσέγγιση αντιμετώπισης των μεταβαλλόμενων συνθηκών |
| --- | --- |

—

Προσαρμοστικότητα: Να παραμένουν αποτελεσματικοί υπό πιεστικές συνθήκες εργασίας, να είναι ευέλικτοι και να προσαρμόζονται στις αλλαγές του εργασιακού περιβάλλοντος καθώς και να παροτρύνουν άλλους να πράττουν το ίδιο και να υιοθετούν οι ίδιοι και η ομάδα τους προσέγγιση αντιμετώπισης των μεταβαλλόμενων συνθηκών

| — | Ηγετικές ικανότητες: Να καθοδηγούν και να διοικούν άτομα και ομάδες για την επίτευξη αποτελεσμάτων. |
| --- | --- |

—

Ηγετικές ικανότητες: Να καθοδηγούν και να διοικούν άτομα και ομάδες για την επίτευξη αποτελεσμάτων.

5.   ΔΙΑΔΙΚΑΣΙΑ ΕΠΙΛΟΓΗΣ

Γενικές προϋποθέσεις

Η διαδικασία επιλογής διενεργείται υπό την εποπτεία του διοικητικού συμβουλίου του Γραφείου.

Προπαρασκευαστικές εργασίες

Το Διοικητικό Συμβούλιο ορίζει προεξεταστική υποεπιτροπή η οποία θα διενεργήσει προκαταρκτική αξιολόγηση των αιτήσεων και θα διεξαγάγει συνεντεύξεις με τους καλύτερους υποψηφίους. Από τους επικρατέστερους υποψηφίους βάσει των κριτηρίων επιλογής που περιγράφονται στο σημείο 4 ενδέχεται να ζητηθεί έλεγχος των γλωσσικών τους γνώσεων, καθώς και της επαγγελματικής τους πείρας ή/και άλλων δεξιοτήτων, γνώσεων και ικανοτήτων. Οι υποψήφιοι με τους οποίους θα επικοινωνήσει το Γραφείο κατά τη διάρκεια της διαδικασίας προεπιλογής δεν θα κληθούν κατ' ανάγκη σε συνέντευξη. Η εν λόγω επικοινωνία μπορεί να χρησιμοποιηθεί ως ένα βήμα στο πλαίσιο της διαδικασίας επιλογής των πλέον κατάλληλων υποψηφίων που θα κληθούν σε συνέντευξη.

Η προεξεταστική υποεπιτροπή θα ενημερώσει τους υποψηφίους σχετικά με την κατάσταση της διαδικασίας σύμφωνα με την εντολή που έχει λάβει από το Διοικητικό Συμβούλιο.

Συνέντευξη

Οι συνεντεύξεις πραγματοποιούνται στο Αλικάντε, ή λόγω των ειδικών συνθηκών, με εικονικά μέσα. Οι υποψήφιοι που θα κληθούν σε συνέντευξη θα ενημερωθούν εγκαίρως για την ακριβή ημερομηνία και ώρα. Η συνέντευξη θα διεξαχθεί σε μία από τις γλώσσες του Γραφείου (EN, FR, DE, IT, ES), διαφορετική από τη μητρική γλώσσα του υποψηφίου που αναφέρεται στην αίτηση υποψηφιότητας.

Κατά τη συνέντευξη θα ελεγχθούν οι γνώσεις και η πείρα του υποψηφίου σε θέματα που αφορούν τις αρμοδιότητες που πρόκειται να του ανατεθούν, ούτως ώστε να αξιολογηθεί η καταλληλότητά του για την εκτέλεση των προβλεπόμενων καθηκόντων και για εργασία σε διεθνές περιβάλλον, σύμφωνα με τις παραμέτρους που απαριθμούνται στην παρούσα προκήρυξη κενής θέσης.

Οι υποψήφιοι ενδέχεται να κληθούν και σε άλλες συνεντεύξεις ή δοκιμασίες, εκτός εκείνων που αναφέρονται ανωτέρω.

Κατάλογος υποψηφίων και διορισμός

Η προεξεταστική υποεπιτροπή θα συντάξει έκθεση σχετικά με τις προπαρασκευαστικές εργασίες την οποία θα διαβιβάσει στο Διοικητικό Συμβούλιο, το οποίο με τη σειρά του θα αποφασίσει σχετικά με τους υποψηφίους που θα συμπεριληφθούν στον κατάλογο που θα προταθεί στο Συμβούλιο, σύμφωνα με το άρθρο 166 του κανονισμού για το σήμα της Ευρωπαϊκής Ένωσης (ΚΣΕΕ). Πριν από τον διορισμό τους, οι επιλεγέντες από το Διοικητικό Συμβούλιο υποψήφιοι ενδέχεται να κληθούν να προβούν σε δήλωση ενώπιον αρμόδιας επιτροπής του Ευρωπαϊκού Κοινοβουλίου και να απαντήσουν σε ερωτήσεις των μελών της.

6.   ΟΡΟΙ ΑΠΑΣΧΟΛΗΣΗΣ

Ο επιτυχών υποψήφιος θα διοριστεί από το Συμβούλιο από κατάλογο υποψηφίων που προτείνει το Διοικητικό Συμβούλιο του Γραφείου για πενταετή θητεία. Στο πλαίσιο αυτό, επισημαίνεται ότι ο υποψήφιος πρέπει να είναι σε θέση να περατώσει ολόκληρη την πρώτη πενταετή θητεία του πριν φθάσει σε ηλικία συνταξιοδότησης, ήτοι: το τέλος του μήνα κατά τον οποίο ο υποψήφιος συμπληρώνει το 66ο έτος της ηλικίας του (10), αρχής γενομένης από την ημερομηνία κατά την οποία έχει προταθεί και συμφωνηθεί η πρόσληψη.

Στον διορισθέντα υποψήφιο/στους διορισθέντες υποψηφίους προσφέρεται σύμβαση εργασίας εκτάκτου υπαλλήλου, βάσει του άρθρου 2 στοιχείο α) του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης, στον βαθμό 13 της ομάδας καθηκόντων AD.

Οι τρέχουσες βασικές μηνιαίες αποδοχές που αντιστοιχούν στο πρώτο κλιμάκιο αυτού του βαθμού ανέρχονται σε 13 113,98 ευρώ. Στον βασικό μισθό προστίθενται επιδόματα που αφορούν την οικογενειακή κατάσταση και τα συντηρούμενα τέκνα. Επίσης παρέχονται διάφορες αποζημιώσεις μετακίνησης και ταξιδίου, καθώς και ασφάλιση ατυχήματος, ασθενείας και συνταξιοδότησης. Οι αποδοχές υπόκεινται σε κοινοτικό φόρο καθώς και σε άλλες κρατήσεις που καθορίζονται στο καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων. Οι μισθοί, ωστόσο, απαλλάσσονται από οιαδήποτε εθνική φορολογία. Τα συντηρούμενα τέκνα δικαιούνται δωρεάν φοίτηση στο Ευρωπαϊκό Σχολείο του Αλικάντε.

Σύμφωνα με το άρθρο 166 παράγραφος 3 του κανονισμού για τη σήμα της ΕΕ, η θητεία του προέδρου τμήματος προσφυγών δύναται να ανανεωθεί για πρόσθετες πενταετείς περιόδους ή έως την ηλικία συνταξιοδότησης, εφόσον αυτή συμπληρώνεται κατά τη διάρκεια της νέας θητείας, έπειτα από θετική αξιολόγηση των επιδόσεών του από το διοικητικό συμβούλιο, και αφού εκφέρει γνώμη ο πρόεδρος των τμημάτων προσφυγών. Το διοικητικό συμβούλιο διενεργεί την αξιολόγηση αυτή, προτού εξετάσει την πιθανότητα να υποβάλει πρόταση στο Συμβούλιο για την παράταση της θητείας. Ο πρόεδρος τμήματος, κατά την πρώτη παράταση της θητείας του, δύναται να ανακαταταχθεί από το Διοικητικό Συμβούλιο του Γραφείου και αφού εκφέρει γνώμη ο πρόεδρος των τμημάτων προσφυγών, στον βαθμό 14 της ομάδας καθηκόντων AD.

Η σύμβαση λήγει είτε την ημερομηνία λήξης της θητείας είτε κατόπιν αιτήματος του διορισθέντος υποψηφίου, μετά το πέρας τρίμηνης προθεσμίας καταγγελίας.

Ανεξαρτησία και δήλωση συμφερόντων

Σύμφωνα με το άρθρο 166 του κανονισμού για το σήμα της ΕΕ, οι πρόεδροι τμήματος προσφυγών είναι ανεξάρτητοι. Κατά τη λήψη των αποφάσεών τους δεν δεσμεύονται από οδηγίες. Οι πρόεδροι τμήματος προσφυγών αφοσιώνονται πλήρως στην εκπλήρωση των καθηκόντων τους και δεν κατευθύνονται από προσωπικό ή εθνικό συμφέρον ή από εξωτερικές επιρροές οποιασδήποτε φύσεως. Κατά τη διάρκεια της θητείας τους δεν μπορούν να απαλλαγούν των καθηκόντων τους, εκτός αν συντρέχουν σοβαροί λόγοι και το Δικαστήριο της Ευρωπαϊκής Ένωσης εκδώσει σχετική απόφαση, βάσει της διαδικασίας που προβλέπεται στο άρθρο 166 παράγραφος 1 του κανονισμού για το σήμα της ΕΕ.

Ως εκ τούτου, ο διορισθείς πρόεδρος τμήματος προσφυγών θα κληθεί να προβεί σε δήλωση με την οποία δεσμεύεται να ενεργεί με αμεροληψία υπέρ του δημόσιου συμφέροντος, καθώς και δήλωση σχετικά με τυχόν συμφέροντα τα οποία μπορεί να θεωρηθεί ότι θίγουν την ανεξαρτησία του. Οι υποψήφιοι πρέπει να επιβεβαιώσουν στην αίτησή τους ότι είναι διατεθειμένοι να αναλάβουν τις ανωτέρω δεσμεύσεις.

Λόγω της ιδιαίτερης φύσης των καθηκόντων, θα ζητηθεί από τους υποψηφίου που θα κληθούν σε συνέντευξη να υπογράψουν δήλωση σχετικά με τα τρέχοντα ή μελλοντικά συμφέροντα τα οποία μπορεί να θεωρηθεί ότι θίγουν την ανεξαρτησία τους.

7.   ΥΠΟΒΟΛΗ ΥΠΟΨΗΦΙΟΤΗΤΩΝ

Οι υποψήφιοι πρέπει να συμπληρώσουν το έντυπο της αίτησης που διατίθεται στον ιστότοπο του Γραφείου:

https://euipo.europa.eu/ohimportal/el/vacancies

Οι αιτήσεις πρέπει να υποβληθούν μέσω ηλεκτρονικού ταχυδρομείου στην ακόλουθη διεύθυνση:

MBBCSecretariat@euipo.europa.eu

Οι αιτήσεις πρέπει να υποβληθούν το αργότερο έως τα μεσάνυχτα ώρα Αλικάντε (ώρα Κεντρικής Ευρώπης της 7ης Ιανουαρίου 2021.

Επισημαίνεται ότι πρέπει να συμπληρωθούν όλα τα τμήματα του εντύπου. Ελλιπώς συμπληρωμένα έντυπα αίτησης (στα οποία σημειώνεται για παράδειγμα «βλέπε επισυναπτόμενο βιογραφικό σημείωμα ή επιστολή εκδήλωσης ενδιαφέροντος») δεν θα ληφθούν υπόψη.

Από τους υποψηφίους που θα κληθούν σε συνέντευξη (βλέπε σημείο 5 «Διαδικασία επιλογής») θα ζητηθεί να έχουν προσκομίσει κατά τη συνέντευξη τα συναφή δικαιολογητικά έγγραφα σχετικά με τις βασικές προβλεπόμενες προϋποθέσεις, τα λοιπά απαιτούμενα προσόντα και την απαιτούμενη επαγγελματική πείρα που αναφέρονται στην αίτηση υποψηφιότητάς τους:

| — | Αντίγραφο ταυτότητας (όπως διαβατήριο ή δελτίο αστυνομικής ταυτότητας) |
| --- | --- |

—

Αντίγραφο ταυτότητας (όπως διαβατήριο ή δελτίο αστυνομικής ταυτότητας)

| — | Αντίγραφα πτυχίων |
| --- | --- |

—

Αντίγραφα πτυχίων

| — | Αντίγραφα των πιστοποιητικών της επαγγελματικής πείρας που αναφέρεται στο σημείο 3. |
| --- | --- |

—

Αντίγραφα των πιστοποιητικών της επαγγελματικής πείρας που αναφέρεται στο σημείο 3.

Άλλα έγγραφα, όπως τα βιογραφικά σημειώματα, δεν θα ληφθούν υπόψη. Πρέπει να σημειωθεί ότι προσόντα ή επαγγελματική πείρα που δεν αποδεικνύονται βάσει δικαιολογητικών, όπως αντίγραφα πτυχίων, τίτλων σπουδών ή διπλωμάτων ή πιστοποιητικών απασχόλησης, δεν θα λαμβάνονται υπόψη, γεγονός που μπορεί να επιφέρει την απόρριψη της αίτησης.

8.   ΙΣΕΣ ΕΥΚΑΙΡΙΕΣ

Το Γραφείο εφαρμόζει πολιτική ίσων ευκαιριών και δέχεται αιτήσεις χωρίς καμία διάκριση λόγω φύλου, φυλής, χρώματος, εθνοτικής καταγωγής ή κοινωνικής προέλευσης, γενετικών χαρακτηριστικών, γλώσσας, θρησκείας ή πεποιθήσεων, πολιτικών πεποιθήσεων ή κάθε άλλης γνώμης, ιδιότητας μέλους εθνικής μειονότητας, περιουσίας, γέννησης, αναπηρίας, ηλικίας ή γενετήσιου προσανατολισμού.

9.   ΠΡΟΣΤΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ

Το Γραφείο (ως αρμόδιος φορέας για τη διοργάνωση της διαδικασίας επιλογής) μεριμνά ώστε τα δεδομένα προσωπικού χαρακτήρα των υποψηφίων να υποβάλλονται σε επεξεργασία όπως προβλέπεται στον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (11). Αυτό ισχύει ιδίως όσον αφορά την εμπιστευτικότητα και την ασφάλεια των δεδομένων αυτών.

10.   ΕΝΣΤΑΣΕΙΣ

Εάν ο υποψήφιος κρίνει ότι θίγεται από κάποια απόφαση, μπορεί να υποβάλει ένσταση βάσει του άρθρου 90 παράγραφος 2 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης («κανονισμός υπηρεσιακής κατάστασης»), στην ακόλουθη διεύθυνση:

| EUIPO — European Union Intellectual Property Office |
| --- |
| Human Resources Department |
| Avenida de Europa, 4 |
| 03008 Alicante |
| ΙΣΠΑΝΙΑ |

EUIPO — European Union Intellectual Property Office

Human Resources Department

Avenida de Europa, 4

03008 Alicante

ΙΣΠΑΝΙΑ

Δύναται επίσης να ασκήσει προσφυγή βάσει του άρθρου 270 της Συνθήκης για τη λειτουργία της Ευρωπαϊκής Ένωσης και του άρθρου 91 του κανονισμού υπηρεσιακής κατάστασης ενώπιον του Γενικού Δικαστηρίου, στη διεύθυνση:

| General Court |
| --- |
| Rue du Fort Niedergrünewald |
| L-2925 Luxembourg |
| LUXEMBOURG |

General Court

Rue du Fort Niedergrünewald

L-2925 Luxembourg

LUXEMBOURG

Λεπτομέρειες σχετικά με τη διαδικασία άσκησης προσφυγής παρέχονται στον δικτυακό τόπο του Γενικού Δικαστηρίου:

https://curia.europa.eu/jcms/jcms/Jo2_7033/el

11.   ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ

Περισσότερες πληροφορίες παρέχονται στην ακόλουθη διεύθυνση:

| Ms. Susana PÉREZ FERRERAS |
| --- |
| Director of the Human Resources Department |
| EUIPO — European Union Intellectual Property Office |
| Office AA1-P5-A180 |
| Avenida de Europa 4 |
| 03008 Alicante |
| ΙΣΠΑΝΙΑ |
| Email: Susana.PEREZ@euipo.europa.eu |

Ms. Susana PÉREZ FERRERAS

Director of the Human Resources Department

EUIPO — European Union Intellectual Property Office

Office AA1-P5-A180

Avenida de Europa 4

03008 Alicante

ΙΣΠΑΝΙΑ

Email: Susana.PEREZ@euipo.europa.eu

Υπενθυμίζεται στους υποψηφίους ότι οι εργασίες της προεξεταστικής υποεπιτροπής είναι απόρρητες. Απαγορεύεται στους υποψηφίους ή σε άτομα που ενεργούν εξ ονόματός τους να έρθουν σε απευθείας ή έμμεση επαφή με μέλη αυτής της επιτροπής.

ΣΗΜΕΙΩΣΕΙΣ:

*Κάθε αναφορά σε πρόσωπο αρσενικού γένους, στην παρούσα προκήρυξη, νοείται ως εξίσου υποδηλώνουσα και τα πρόσωπα θηλυκού γένους.

*Σε περίπτωση που παρατηρούνται διαφοροποιήσεις μεταξύ των γλωσσικών αποδόσεων, σωστή απόδοση θεωρείται η αγγλική.

---

(1)  Κανονισμός (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11 της 14.1.1994, σ. 1).

(2)  Κανονισμός (ΕΕ) 2017/1001 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, για το σήμα της Ευρωπαϊκής Ένωσης (ΕΕ L 154 της 16.6.2017, σ. 1).

(3)  Κανονισμός (ΕΚ) αριθ. 6/2002 του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα (ΕΕ L 3 της 5.1.2002, σ. 1).

(4)  Κανονισμός (ΕΕ) αριθ. 386/2012 του Ευρωπαϊκού Κοινοβουλίου και του Συμβουλίου, της 19ης Απριλίου 2012, σχετικά με την ανάθεση στο Γραφείο Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) καθηκόντων συναφών με την επιβολή της εφαρμογής των δικαιωμάτων διανοητικής ιδιοκτησίας, συμπεριλαμβανομένης της σύγκλησης Ευρωπαϊκού Παρατηρητηρίου για την Παραβίαση των Δικαιωμάτων Διανοητικής Ιδιοκτησίας, με εκπροσώπους του δημόσιου και του ιδιωτικού τομέα (ΕΕ L 129 της 16.5.2012, σ. 1).

(5)  Βλέπε άρθρο 12 του καθεστώτος που εφαρμόζεται στο λοιπό προσωπικό της Ευρωπαϊκής Ένωσης.

(6)  Συγκεκριμένα, οι υποψήφιοι δεν θα πρέπει να έχουν καταδικαστεί ή κριθεί ένοχοι για κανένα ποινικό αδίκημα.

(7)  Σύμφωνα με το άρθρο 47 στοιχείο α) του Καθεστώτος που εφαρμόζεται στο λοιπό προσωπικό της Ευρωπαϊκής Ένωσης.

(8)  Η επαγγελματική πείρα υπολογίζεται από την ημερομηνία κατά την οποία ο υποψήφιος απέκτησε το σχετικό δίπλωμα που του παρέχει πρόσβαση στην ομάδα καθηκόντων.

(9)  Οι γλώσσες 1 και 2 πρέπει να είναι διαφορετικές.

(10)  Σύμφωνα με το άρθρο 47 στοιχείο α) του Καθεστώτος που εφαρμόζεται στο λοιπό προσωπικό της Ευρωπαϊκής Ένωσης.

(11)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---